Las Tunasas

Las Tunasas () arba kartais Viktorija de las Tunasas (Victoria de las Tunas) – miestas Kubos rytuose tarp Kamagvėjaus (128 km), Holgino (81 km) ir Bajamo (82 km). Las Tunaso provincijos administracinis centras. 2010 m. mieste gyveno 200 238 gyventojai. Plotas – 913,46 km²Estadísticas Territoriales: Las Tunas  Oficina nacional de estadísticas. Prekybos ir pramonės centras. Miestą supa ganyklos ir derlingos žemės, kuriose daugiausiai kultivuojamos cukranendrės, bananai, apelsinai ir ganomi galvijai. Taip pat gaminamas bičių vaškas ir medus. Netoliese yra geležies rūdos ir marmuro. Las Tunasas yra prie pagrindinio salos greitkelio ir reikšmingos geležinkelio linijos. Yra oro uostas.

 Istorija 

Las Tunasas buvo įkurtas 1759 m. Per Dešimties metų karą (1868–1878 m.), 1869 m. ispanams užėmus Las Tunasą, miestas buvo laikinai pavadintas Victoria de las Tunas (liet. „Las Tunaso pergalė“). 1975 m., padalijus Orientės provinciją į atskiras provincijas, Las Tunasas tapo provincijos sostine.

 Šaltiniai 

Kategorija:Kubos miestai